เจ้าผาสุริยา
งานใหญ่แห่งปีของคุณปั้น บัณฑูร ล่ำซำ ประธานกรรมการ ธนาคารกสิกรไทย คือ จัดสัมมนารักษ์ป่าน่านและถือเป็นโอกาสมหามงคล ที่ สมเด็จพระเทพรัตนราชสุดาฯ สยามบรมราชกุมารี มีพระชนมายุครบ 60 พรรษา ร่วมกับ จ.น่าน และประชาชนชาวน่านจัดงานเฉลิมฉลองให้อย่างยิ่งใหญ่
18 ก.พ. 2558

งานใหญ่แห่งปีของคุณปั้น บัณฑูร ล่ำซำ ประธานกรรมการ ธนาคารกสิกรไทย คือ จัดสัมมนารักษ์ป่าน่านและถือเป็นโอกาสมหามงคล ที่ สมเด็จพระเทพรัตนราชสุดาฯ สยามบรมราชกุมารี มีพระชนมายุครบ 60 พรรษา ร่วมกับ จ.น่าน และประชาชนชาวน่านจัดงานเฉลิมฉลองให้อย่างยิ่งใหญ่
งานนี้ตั้งใจจัดยิ่งใหญ่ ผู้บริหารกสิกรไทยและบริษัทในเครือมาครบในธีมสีชมพูหรือสีม่วง ซึ่งเป็นสีวันพระราชสมภพ
ส่วนตัวคุณปั้นเองก็สวมชุดเจ้านายชั้นสูงแบบล้านนาพิเศษกว่าผู้บริหารอื่น เพราะจะโพกศีรษะด้วยผ้าสีเดียวกับชุด ดูไปแล้วเหมือนเจ้าผาสุริยา พระเอกในนวนิยายสิเนหามนตาแห่งลานนา จินตนิยายจากปลายปากกาของคุณปั้น 
เมื่อเจ้าป้อผาสุริยาปรากฏตัวก็เรียกเสียงฮือฮา แสงแฟลชพึ่บพั่บแบบว่าณเดชต้องชิดซ้าย แขกผู้มีเกียรติต่างขอถ่ายรูปคู่กับคุณปั้นอย่างครึกครื้น 
แอบถามเจ้าผาสุริยาว่าจะรำทวนถวายสมเด็จพระเทพรัตนราชสุดาฯ สยามบรมราชกุมารี เป็นการเซอร์ไพรส์ เอาเวลาที่ไหนไปซุ่มซ้อมเพราะงานก็เยอะ คุณปั้นหัวเราะหึหึก่อนบอกว่าซ้อมมา 10 เดือน แต่เดือนละ 1 วัน
วันนี้เจ้าป้อจัดเต็มทรงเครื่องแบบล้านนา แต่เอ๊ะไนกี้สีม่วงดูยังไงก็ใหม่นะคะเจ้าป้อ